Source: http://ec.europa.eu/civiljustice/maintenance_claim/maintenance_claim_sln_mt.htm
Timestamp: 2017-12-12 16:15:48+00:00
Document Index: 1303181

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

﻿ Kummissjoni Ewropea - Network gudizzjarju ewropew - Talbiet ta’manteniment - Slovenja
Kummissjoni Ewropea > NGE > Talbiet ta’manteniment > Slovenja
L-aħħar aġġornament: 30-08-2006
Talbiet ta’manteniment - Slovenja
1. Xi jkopru l-kunċetti tal-“manteniment” u l-“obbligu ta’ manteniment” skond il-liġi tas-Slovenja?
2. Sa liema età jistgħu jibbenrfikaw minn ħlas ta’ manteniment it-tfal?
3. F’liema każijiet japplika d-dritt Sloven?
4. Fejn ma japplikax id-dritt Taljan, xi dritt japplikaw il-qrati tas-Slovenja?
5. It-talba għall-manteniment trid issir lil organizzazzjoni speċifika, dipartiment tal-gvern jew qorti?
5.A. Kif napplika għall-manteniment mingħand dinl-organizzazzjoni jew dipartiment ta-gvern jew qorti?
7. Liema qorti għandha ġurisdizzjoni?
8. Min jagħmel it-talba jrid jinqeda b’persuna intermedjarja biex jiftaħ kawża?
9. Min jagħmel it-talba jidħol f’xi spejjeż biex jiftaħ kawża? Jekk iva, kemm għandi nistenna li jitilgħu? Jekk il-mezzi finanzjarji ta’ min jagħmel it-talba ma jkunux jippermettu, jista’ dan iġib għajnuna legali biex ikopri l-ispejjeż tal-proċedura?
11. Kif u lil min jitħallas il-manteniment?
12. Jekk id-debitur tal-manteniment ma jħallasx minn jeddu, x’azzjoni tista’ tittieħed biex jiġi mġiegħel iħallas?
13. Hemm xi organizzazzjoni jew dipartiment tal-gvern li jista’ jgħini nirkupra l-manteniment?
14. Jista’ min jagħmel it-talba jitlob assistenza mingħand organizzazzjoni jew dipartiment tal-gvern?
15. Jista’ min jagħmel it-talba jitlob assistenza mingħand organizzazzjoni jew dipartiment tal-gvern?
16. Jekk iva, kif jistgħu jiġu kkuntattjati dawn l-organizzjoni jew dipartiment tal-gvern?
17. X’tip ta’ assistenza jista’ jirċievi mingħand dawn l-organizzazzjoni jew dipartiment tal-gvern min jagħmel it-talba?
18. Jista’ min jagħmel it-talba jindirizza t-talba direttament lil organizzazzjoni jew dipartiment tal-gvern?
19. Jekk iva, kif jistgħu jiġu kkuntattjati dawn l-organizzjoni jew dipartiment tal-gvern?
20. X’tip ta’ assistenza jista’ jirċievi mingħand dawn l-organizzjoni jew dipartiment tal-gvern min jagħmel it-talba?
Il-kunċett tal-manteniment, li jitlob relazzjonijiet ġusti u etiċi bejn il-qraba, huwa wieħed mill-iktar istituzzjonijiet importanti tal-liġi tal-familja.
L-obbligu jew l-għoti tal-manteniment huma istituzzjoni tal-liġi tal-familja li tistrieħ fuq wieħed mill-prinċipji fundamentali: is-solidarjetà tal-familja u l-assistenza reċiproka bejn il-membri tal-familja. L-għotjiet tal-manteniment ġeneralment jitħallsu volontarjament, qabelxejn minħabba rabtiet personali bejn il-familjari, imma dawn jistgħu jiġu infurzati mill-qrati.
Fis-Slovenja, it-terminu ‘manteniment’ (preživnina) ikopri s-sosteniment (preživljanje) tal-miżżewġin (qabel), it-tfal u l-ġenituri. Barra mit-tifsira ġenerali ta’ ‘soteniment’ u ‘appoġġ’, dan jirrappreżenta l-għajnuna allokata mill-qorti għat-tfal. Għalhekk, din tkopri kulma persuna hija obbligata bil-liġi li tiddedika għall-ħtiġijiet tal-ħajja ta’ wliedha jew tal-persuna l-oħra fiż-żwieġ. Dan it-terminu jista’ wkoll jintuża għas-sosteniment ta’ ġenituri li ma jkollhomx fondi biżżejjed biex imantnu lilhom infushom u li għalhekk uliedhom huma obbligati jmantnuhom. Dan jista’ jirreferi wkoll għas-somma ta’ flus allokata għall-manteniment.
Liema persuni jridu jagħtu ħlas ta’ manteniment lil persuna oħra?
il-ġenituri jridu jħallsu lit-tfal (l-Artikli 103 u 123 ta’ l-Att dwar iż-Żwieġ u r-Relazzjonijiet fil-Familja (Zakon o zakonski zvezi in družinskih razmerjih - ZZZDR) – dan japplika wkoll għall-ġenituri adottivi;
l-ulied iridu jħallsu lill-ġenituri (l-Artiklu 124 ZZZDR) – dan japplika wkoll għat-tfal adottivi;
persuna miżżewġa jew sieħeb/sieħba mhux miżżewġa huma obbligati jmantnu t-tfal tal-parti l-oħra fiż-żwieġ jew tas-sieħeb/sieħba tagħhom fejn it-tfal ikunu minorenni u jgħixu ma’ l-imsemmijin parti l-oħra fiż-żwieġ jew sieħeb/sieħba, għajr fejn żewġ/mart jew is-sieħeb/sieħba ta’ l-imsemmijin parti l-oħra fiż-żwieġ jew sieħeb/sieħba jew il-ġenitur l-ieħor ikunu kapaċi jmantnu t-tfal (l-Artiklu 127 ZZZDR);
persuna miżżewġa li ma jkollha l-ebda mezzi ta’ għajxien u tkun wieqfa mix-xogħol bla ebda ħtija tagħha għandha d-dritt li tiġi mantnuta mill-parti l-oħra fiż-żwieġ safejn dan ikun fil-kapaċitajiet ta’ din il-parti l-oħra (l-Artikli 50 u 81 ZZZDR);
persuna miżżewġa dipendenti fuq il-parti l-oħra tista’ titlob manteniment f’kawża tad-divorzjau u anki billi tgippreżenta talba speċjali fi żmien sena minn meta divorzju jidħol fis-seġġ finalment (l-Artiklu 81a ZZZDR).
Il-ġenituri huma obbligati jmantu lil uliedhom sa l-età maġġuri jekk dawn ikunu jattendu regolarment istituzzjoni edukattiva. Madanakollu, jekk it-tfal jattendu regolarment istituzzjoni edukattiva skond il-ftehim speċjali dwar l-istudju (“izredni studij”), il-ġenituri jridu wkoll imantnuhom wara l-età maġġuri, sa l-età massima ta’ sitta u għoxrin sena.
Ir-relazzjonijiet bejn il-ġenituri u t-tfal jiġu ġġudikati skond il-liġi tal-pajjiż li jkollhom iċ-ċittadinanza tiegħu.
Jekk il-ġenituri u t-tfal ikunu ċittadini ta’ pajjiżi differenti, il-liġi li tapplika hija dik tal-pajjiż fejn jgħixu b’mod permanenti. Jekk il-ġenituri u t-tfal ikunu ċittadini ta’ pajjiżi differenti u ma jkunux jgħixu b’mod permanenti fl-istess pajjiż, il-liġi li tapplika tkun dik tal-pajjiż li t-tfal ikollhom iċ-ċittadinanza tiegħu (l-Artiklu 42 ta’ l-Att dwar id-Dritt u l-Proċedura Internazzjonali Privati (Zakon o mednarodnem zasebnem pravu in postopku - ZMZPP).
Ara taħt il-punt 3.
Jekk il-ġenituri ma jkunux jgħixu flimkien jew ma jibqgħux jgħixu flimkien, dawn jaqblu dwar il-manteniment għat-tfal tagħhom f’daqqa. Jekk huma stess ma jaqblux, id-Dipartiment tas-Sigurtà Soċjali (Center za socialno delo) jgħinhom jilħqu ftehim. Jekk il-ġenituri jibqgħu ma jaqblux dwar il-manteniment għat-tfal tagħhom f’daqqa, lanqas bl-għajnuna tad-Dipartiment tas-Sigurtà Soċjali, il-qorti tiddeċiedi, fuq talba ta’ xi ħadd mill-ġenituri jew tat-tnejn li huma.
Ħaddiem speċjalist jistieden lill-koppja għal konsulta fid-Dipartiment tas-Sigurtà Soċjali mhux iktar tard mhux minn 15-il jum wara l-konsenja tal-proposta ta’ ftehim tad-divorzju jew it-talba għad-divorzju. F’din il-laqgħa, l-ispeċjalist jagħmel l-almu tiegħu partikularment sabiex iwassal lill-koppja biex jiftiehmu dwar ir-relazzjonijiet reċiproċi tagħhom lejn uliedhom komuni. Huwa/hija jfasslu dokument dwar dak li jinstab jew dwar il-ftehimiet milħuqa fil-laqgħa u jitlob lill-koppja biex jiffirmawh fl-aħħar tal-laqgħa. Fuq il-bażi ta’ dan id-dokument, huwa/hija jipproduċu rapport li d-Dipartiment tas-Sigurtà Soċjali jibgħat lill-qorti li jkollha ġurisdizzjoni fil-kwistjoni.
Tista’ ssir talba mir-rappreżentant tat-tfal f’isem it-tfal.
Il-qorti lokali (l-Artiklu 32 ta’ l-Att dwar il-Proċedura Ċivili – ZPP) li jkollha ġurisdizzjoni lokali ġenerali għall-parti konvenuta, jiġifieri l-qorti li l-parti konvenuta tkun tgħix, b’mod temporanju jew permanenti, fit-territorju tagħha (l-Artiklu 47 ZPP). Madanakollu, f’kawżi dwar il-manteniment legali fejn il-parti attriċi tkun il-persuna li qed titlob il-manteniment (l-Artiklu 50 ZPP), il-ġurisdizzjoni ma tkunx biss tal-qorti li jkollha ġurisdizzjoni lokali ġenerali imma wkoll tal-qorti li l-parti attriċi tkun tgħix, b’mod temporanju jew permanenti fit-territorju tagħha.
Iva, min jagħmel it-talba jrid l-ewwel jirrikorri għand id-Dipartiment tas-Sigurtà Soċjali. Jekk ma jkunx jista’ jintlaħaq ftehim hemm, dan jista’ jitlob lill-qorti biex tiddeċiedi dwar manteniment għat-tfal. It-talbiet ippreżentati fil-qorti minn xi ħadd mill-ġenituri jridu jkunu akkumpanjati b’konferma mid-Dipartiment tas-Sigurtà Soċjali li l-ġenituri jkunu ppruvaw, bl-għajnuna tiegħu, li jaqblu dwar il-manteniment tat-tfal.
Biex tippreżenta talba għall-ħlas tal-manteniment, trid tħallas dritt tal-qorti ta’ 250 punt, li jammonta għal SIT 4 750.00. Parti li jkollha diffikultajiet finanzjarji tista’ tagħmel talba għall-għajnuna legali bla ħlas jew eħenzjoni mill-ħlas tad-drittijiet tal-qorti u l-ispejjeż tal-kawża. L-għajnuna legali bla ħlas hija rregolata bl-Att dwar l-għajnuna legali bla ħlas (Zakon o brezplačni pravni pomoči - ZBPP), li jistabbilixxi l-kundizzjonijiet għall-għoti ta’ din l-għajnuna u l-ambitu rispettiv (id-dritt għall-fondi biex persuna tkopri l-ispejjeż ta’ l-għajnuna legali b’mod sħiħ jew parzjalment u l-eżenzjoni mill-ħlas ta’ l-ispejjeż tal-kawża). Fil-kawża nnifisha, wieħed jista’ wkolljgħmel talba għall-eżenzjoni mill-ħlas tad-drittijiet tal-qorti jew l-eżenzjoni mill-ħlas ta’ l-ispiża tal-kawża; il-kundizzjonijiet rilevanti huma stabbiliti fl-Artikli 168 u 169 ZPP.
Il-manteniment jiġi ffissat bħala ammont fix-xahar li jitħallas bil-quddiem u jista’ jintalab minn meta tiġi preżentata din l-applikazzjoni. L-ammont jiġi ddeterminat fid-dawl tal-ħtiġijiet ta’ min jagħmel it-talba u l-kapaċitajiet materjali u ta’ gwadann tad-debitur. Meta tikkalkula l-manteniment għat-tfal, il-qorti trid taġixxi fl-aħjar interess tat-tfal, u tiffissa livell li jkun adegwat sabiex jiżgura l-iżvilupp fiżiku u mentali sodisfaċenti tat-tfal. Il-manteniment għandu jkopri l-ispejjeż ta’ l-għixien tat-tfal, partikularment l-ispejjeż ta’ l-akkomodazzjoni, l-ikel, l-ilbies, iż-żraben, il-kura u l-protezzjoni, l-edukazzjoni, l-iskola, ir-rikreazzjoni, id-divertiment u ħtiġijiet specjali oħra. Fuq talba ta’ min jagħmel it-talba jew tad-debitur, il-qorti tista’ tgħolli, tnaqqas jew tannulla l-manteniment pemezz ta’ ordni għall-infurzar jekk ikun hemm xi bidliet fil-ħtiġijiet ta’ min jagħmel it-talba jew fil-kapaċità tad-debitur li servew bħala bażi għad-determinazzjoni ta’ l-ammont tal-manteniment (l-Artikli 129, 129a, 131c and 132 ZZZDR).
Il-manteniment jitħallas għax-xahar kurrenti, sa data speċifika f’dak ix-xahar, lill-ġenitur li jkollu kustodja tat-tfal. Jekk il-ħlas isir tard, irid jitħallas ukoll l-interess fuq l-arretrati skond il-liġi.
Trid tiġi ppreżentata proposta għall-infurzar fid-dipartiment tal-qorti ċivili skond l-Att dwar l-Eżekuzzjoni tad-Deċiżjonijet fil-Kawżi Ċivili u l-Assigurazzjoni tal-Kawżi (Zakon o izvršbi in zavarovanju).
Iva, il-Fond Pubbliku ta’ Garanzija u Manteniment tar-Repubblika tas-Slovenja (Javni jamstveni in preživninski sklad Republike Slovenije). (L-Att tal-Fond Pubbliku ta’ Garanzija u Manteniment tar-Repubblika tas-Slovenja – ZJSRS – Il-Gazzetta Uffiċjali Nru 25/1997, kif emendat.)
Il-Fond jagħmel ħlasijiet lir-rappreżentant legali tat-tfal minflok manteniment mill-15-il jum tax-xahar kurrenti. It-tfal ikunu intitolati għall-ħlasijiet fejn jingħataw manteniment skond deċiżjoni finali tal-qorti, ordni provviżorja tal-qorti jew ftehim milħuq mad-Dipartiment tas-Sigurtà Soċjali u d-debitur jibqa’ ma jħallasx, sakemm it-tfal ikunu għad m’għalqux it-18-il sena u jkunu ċittadini tar-Repubbliku tas-Slovenja u jgħixu hemm b’mod permanenti, jew ikunu barranin jgħixu b’mod permanenti fis-Slovenja u jkunu koperti bi ftehim internazzjonali bilaterali xieraq jew arranġament reċiproku. It-tfal ikunu intitolati għal ħlasijiet sostituttivi jekk il-proċedimenti għall-infurzar skond ir-regoli li jirregolaw l-infurzar u s-salvagwardja tat-talbiet ma jkunux irnexxew jew ikunu ilhom għaddejja għal iktar minn tliet xhur. Id-dritt jinkiseb mill-ewwel jum tax-xahar wara x-xahar meta tiġi ppreżentata t-talba.
L-ammont ta’ ħlas sostituttiv ikun kif ġej:
għal tfal sa l-età ta’ 6 snin: SIT 14 167,
għal tfal bejn is-6 u l-14-il sena: SIT 15 583,
għal tfal ta’ ’l fuq minn 14-il sena: SIT 18 416.
Fejn il-manteniment ikun inqas mill-ammont stipulat hawn fuq, il-ħlas sostituttiv ikun daqs l-ammont tal-manteniment mogħti bid-deċiżjoni tal-qorti, id-deċiżjoni provviżorja, l-ordni jew il-ftehim. Jekk jitħallas xi manteniment, il-ħlas sostituttiv jitnaqqas fid-dawl ta’ dan.
Taħt l-iskema ta’ għajnuna legali bla ħlas, tista’ġġib assistenza li tikkomprendi l-parir legali, ir-rappreżentazzjoni legali u servizzi oħra legali stabbiliti bil-liġi. Fejn it-tfal jibqgħu ma jirċevux manteniment, ir-rappreżentant legali tagħhom jista’ jagħmel talba lill-Fond Pubbliku ta’ Garanzija u Manteniment tar-Repubblika tas-Slovenja biex jasserixxi d-drittijiet tagħhom li allura jirċievu l-ħlasijiet mill-Fond Pubbliku.
L-għajnuna legali bla ħlas tista’ ġġibha billi tagħmel talba, lid-dipartimenti speċjalizzati fil-qrati speċjalizzati, għall-għajnuna legali bla ħlas. It-talbiet lill-Fond Pubbliku ta’ Garanzija u Manteniment tar-Repubblika tas-Slovenja għandhom ikunu indirizzati lil:
L-għajnuna legali bla ħlas tikkomprendi l-parir legal, ir-rappreżentazzjoni legali u servizzi oħra legali stabbiliti bil-liġi. Il-Fond Pubbliku ta’ Garanzija u Manteniment tar-Repubblika tas-Slovenja jagħmel ħlasijiet sostituttivi, imbagħad jitlob il-ħlas lura mingħand id-debitur tal-manteniment.
Tista’ tikkuntattja l-Fond Pubbliku ta’ Garanzija u Manteniment tar-Repubblika tas-Slovenja direttament fl-indirizz li ġej:
jew, jekk il-persuna li qed titlob il-manteniment tkun barranija, permezz ta’ entità intermedjarja f’pajjiżha, kif inhuwa stabbiliti fil-Konvenzjoni tal-ĠM dwar l-Irkupru tal-Manteniment Barra Mill-Pajjiż.
Ara t-tweġiba għal punt 17
« Talbiet ta’manteniment - Informazzjoni Ġenerali | Slovenja - Informazzjoni Ġenerali »